[{"text_idx": "#000000", "text": "Komz a raen gant ur gorollerez diwar-benn al lec\u2019hiou\u0300 ma c\u2019helled selaou flamenko e Sevilla.\nLavarout a rae e oa kemmet an traou\u0300 en ur ober dek vloaz.\nAl lec\u2019hiou\u0300 ma emgave ar metou flamenko zo troet da staliou\u0300 ma tegemerer an douristed, ma werzher dezho labour arzourion ha keginourion dister, trawalc\u2019h da hilligan\u0303 o c\u2019hoantou\u0300 terrin\u0303 gant o femdez. Kinniget eo gant marc\u2019hadourion a zo laosk ha gouzan\u0303vat o liammou\u0300 gant ar stuzegezh flamenko.\nAn arz pobl zo troet d\u2019ur folklor evel c\u2019hoarvezet en Europa a-bezh, dindan ar renadou\u0300 frankizour koulz ha dindan ar renadou\u0300 komunour."}]